Military History: Die SAW en Cuito Cuanavale
Die SAW en Cuito Cuanavale
"Dit gebeur dikwels dat 'n skietoorlog deur 'n tweede oorlog gevolg word. Dié oorlog word nie met ammunisie of kartetse gevoer of met tenks en bomwerpers nie, maar met woorde. Die oorlog word as 't ware op papier oorgeveg."
Dr. Leopold Scholtz is 'n oudjoernalis en die skrywer van agt boeke, waaronder die gewilde Die SAW in die Grensoorlog en Ratels aan die Lomba. Hy was tot 2007 adjunkredakteur van Die Burger en het daarna Media24 se Europese kantoor beman. Hy het in 2013 afgetree, maar skryf steeds gereeld analises oor die internasionale politiek en aktuele sake. Scholtz is in 1997 gerekruteer vir die Reserwemag van die SANW en het by verskeie hoofkwartiere as stafoffisier (kaptein) gedien. Hy is tans 'n navorsingsgenoot aan die Noordwes-Universiteit se Potchefstroom-kampus.